CELEX: 31983R2763
Language: el
Date: 1983-09-26 00:00:00
Title: Κανονισμός (ΕΟΚ) αριθ. 2763/83 του Συμβουλίου της 26ης Σεπτεμβρίου 1983 για το καθεστώς που επιτρέπει τη μεταποίηση εμπορευμάτων υπό τελωνειακό έλεγχο πριν να τεθούν σε ελεύθερη κυκλοφορία

Avis juridique important

|

31983R2763

Κανονισμός (ΕΟΚ) αριθ. 2763/83 του Συμβουλίου της 26ης Σεπτεμβρίου 1983 για το καθεστώς που επιτρέπει τη μεταποίηση εμπορευμάτων υπό τελωνειακό έλεγχο πριν να τεθούν σε ελεύθερη κυκλοφορία  

Επίσημη Εφημερίδα αριθ. L 272 της 05/10/1983 σ. 0001 - 0004 Ισπανική ειδική έκδοση: Κεφάλαιο 02 τόμος 10 σ. 0063  Πορτογαλική ειδική έκδοση : Κεφάλαιο 02 τόμος 10 σ. 0063 

***** ΚΑΝΟΝΙΣΜΟΣ (ΕΟΚ) αριθ. 2763/83 ΤΟΥ ΣΥΜΒΟΥΛΙΟΥ  της 26ης Σεπτεμβρίου 1983  για το καθεστώς που επιτρέπει τη μεταποίηση εμπορευμάτων υπό τελωνειακό έλεγχο πριν να τεθούν σε ελεύθερη κυκλοφορία  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 235,  την πρόταση της Επιτροπής,  τη γνώμη του Ευρωπαϊκού Κοινοβουλίου (1),  τη γνώμη της Οικονομικής και Κοινωνικής Επιτροπής (2),  Εκτιμώντας:  ότι η πείρα που αποκτήθηκε από τότε που θεσπίστηκε η Τελωνειακή Ένωση σχετικά με τον καθορισμό και τον υπολογισμό των εισαγωγικών δασμών αποδεικνύει ότι, παρά τη συνεκτική δομή του Κοινού Δασμολογίου και του συστήματος των γεωργικών εισφορών, το οποίο θεσπίστηκε με τους διάφορους γεωργικούς κανονισμούς, συμβαίνει, σε ορισμένες ειδικές περιπτώσεις, η δασμολόγηση εμπορευμάτων ανάλογα με τη δασμολογική τους διάκριση ή την κατάστασή τους κατά τη στιγμή της εισαγωγής τους, να οδηγεί σε επιβάρυνση η οποία είναι υψηλότερη από την επιβάρυνση που θα εδικαιολογείτο οικονομικά και η οποία μπορεί να ωθήσει ορισμένες οικονομικές δραστηριότητες να μετακινηθούν έξω από την Κοινότητα·  ότι, ύστερα από την εξέταση των διαφόρων εθνικών νομοθεσιών, αποδεικνύεται ότι ορισμένα κράτη μέλη εφαρμόζουν ήδη ειδικό καθεστώς το οποίο λαμβάνει υπόψη την ιδιαίτερη αυτή κατάσταση, ενώ άλλα κράτη μέλη εφαρμόζουν μόνο ειδικά μέτρα ή ρυθμίζουν τα διάφορα προβλήματα που προκύπτουν από την κατάσταση αυτή κατά μερικό μόνο τρόπο· ότι η ποικιλία που προκύπτει από την κατάσταση αυτή δεν συμβαδίζει με την ομοιομορφία την οποία απαιτεί η εφαρμογή του Κοινού Δασμολογίου στο σύνολο της Κοινότητας·  ότι η Τελωνειακή Ένωση, που θεσπίστηκε από τη συνθήκη, απαιτεί τη θέσπιση ενός κοινοτικού καθεστώτος που να επιτρέπει τη μετατροπή, υπό τελωνειακό έλεγχο, του είδους ή της κατάστασης των μη κοινοτικών εμπορευμάτων και την επιβολή στη συνέχεια στα παραγόμενα προϊόντα, κατά τη θέση τους σε ελεύθερη κυκλοφορία, των εισαγωγικών δασμών που τους αναλογούν· ότι ο επιδιωκόμενος σκοπός είναι σύμφωνος προς τους στόχους της Κοινότητας·  ότι πρέπει να υπάρχει εγγύηση για την ομοιόμορφη εφαρμογή των κοινών αυτών κανόνων και ότι, προς το σκοπό αυτό, πρέπει να προβλέπεται κοινοτική διαδικασία που να επιτρέπει τη θέσπιση των σχετικών λεπτομερειών εφαρμογής μέσα σε κατάλληλες προθεσμίες·  ότι οι ειδικές διατάξεις της συνθήκης δεν παρέχουν στα Θεσμικά Όργανα της Κοινότητας την εξουσία να θεσπίζουν τις διατάξεις που χρειάζονται για το σκοπό αυτό· ότι, για το λόγο αυτό, πρέπει οι διατάξεις του παρόντος κανονισμού να βασιστούν στο άρθρο 235,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  ΤΙΤΛΟΣ Ι  Γενικά  Άρθρο 1  1. Ο παρών κανονισμός καθορίζει τους κανόνες που εφαρμόζονται στο καθεστώς της μεταποίησης υπό τελωνειακό έλεγχο, στο εξής καλούμενο «καθεστώς».  2. Το καθεστώς επιτρέπει την εισαγωγή στο τελωνειακό έδαφος της Κοινότητας μη κοινοτικών εμπορευμάτων για να υποβληθούν σε επεξεργασία η οποία μεταβάλλει το είδος ή την κατάστασή τους, χωρίς να υπάγονται σε εισαγωγικούς δασμούς, και να τίθενται σε ελεύθερη κυκλοφορία με δασμούς κατάλληλους τα μεταποιημένα προϊόντα που προκύπτουν από αυτή την επεξεργασία.  3. Κατά την έννοια του παρόντος κανονισμού νοούνται ως:  α) κοινοτικά εμπορεύματα: τα εμπορεύματα που:  - παρήχθησαν εξ ολοκλήρου στο τελωνειακό έδαφος της Κοινότητας χωρίς τη συμβολή εμπορευμάτων που έχουν εισαχθεί από τρίτες χώρες,  - εισήχθησαν από χώρες ή εδάφη που δεν ανήκουν στο τελωνειακό έδαφος της Κοινότητας και τέθηκαν σε ελεύθερη κυκλοφορία σε κράτος μέλος σύμφωνα με τις συνθήκες,  - παρήχθησαν, στο τελωνειακό έδαφος της Κοινότητας, είτε αποκλειστικά από τα εμπορεύματα που αναφέρει η δεύτερη περίπτωση, είτε από τα εμπορεύματα που αναφέρουν η πρώτη και η δεύτερη περίπτωση·  β) εμπορεύματα εισαγωγής: τα μη κοινοτικά εμπορεύματα που τίθενται υπό το καθεστώς·  γ) μεταποιημένα προϊόντα: όλα τα προϊόντα που προκύπτουν από τη μεταποίηση·  δ) αρχικά εμπορεύματα: τα εμπορεύματα εισαγωγής που δεν έχουν υποστεί καμία μεταποίηση·  ε) εισαγωγικοί δασμοί: τόσο οι δασμοί και οι φορολογικές επιβαρύνσεις ισοδυνάμου αποτελέσματος όσο και οι γεωργικές εισφορές και άλλες επιβαρύνσεις κατά την εισαγωγή που προβλέπονται στο πλαίσιο της κοινής γεωργικής πολιτικής ή των ειδικών καθεστώτων που εφαρμόζονται σε ορισμένα εμπορεύματα που προκύπτουν από τη μεταποίηση γεωργικών προϊόντων·  στ) τελωνειακή αρχή: κάθε αρχή αρμόδια για την εφαρμογή της τελωνειακής ρύθμισης, έστω κι αν η αρχή αυτή δεν υπάγεται στις τελωνειακές υπηρεσίες·  ζ) πρόσωπο: ένα φυσικό ή νομικό πρόσωπο.  Άρθρο 2  1. Στο καθεστώς μπορούν να υπαχθούν τα εμπορεύματα που περιλαμβάνονται στη στήλη Ι του καταλόγου του παραρτήματος και που προορίζονται να υποστούν τις επεξεργασίες που προβλέπονται στη στήλη ΙΙ του καταλόγου αυτού.  2. Το Συμβούλιο μπορεί να τροποποιεί τον κατάλογο αποφασίζοντας ομόφωνα μετά από πρόταση της Επιτροπής.  3. Πάντως, σε επείγουσες περιπτώσεις, είναι δυνατόν να λαμβάνονται προσωρινά μέτρα με σκοπό να συμπληρώνεται ο κατάλογος· η ισχύς των μέτρων αυτών δεν είναι δυνατόν να υπερβαίνει το εξάμηνο. Τα μέτρα αυτά θεσπίζονται σύμφωνα εμ τη διαδικασία του άρθρου 28 παράγραφοι 2 και 3 της οδηγίας 69/73/ΕΟΚ (1), όπως τροποποιήθηκε τελευταία από την οδηγία 83/89/ΕΟΚ (2).  ΤΙΤΛΟΣ ΙΙ  Έκδοση της άδειας  Άρθρο 3  1. Η προσφυγή στο καθεστώς εξαρτάται από την έκδοση άδειας από την τελωνειακή αρχή του κράτους μέλους στο οποίο θα πραγματοποιηθεί η μεταποίηση.  2. Η άδεια εκδίδεται μετά από αίτηση του προσώπου που πραγματοποιεί ή για λογαριασμό του οποίου πραγματοποιείται η μεταποίηση.  Το πρόσωπο αυτό υποχρεούται να παρέχει με την αίτησή του όλες τις αναγκαίες πληροφορίες για την έκδοση της άδειας.  Άρθρο 4  Η άδεια χορηγείται μόνο:  α) στα πρόσωπα που είναι εγκατεστημένα στην Κοινότητα·  β) στα άτομα που παρέχουν όλες τις εγγυήσεις που κρίνουν χρήσιμες οι τελωνειακές αρχές·  γ) αν η τελωνειακή αρχή μπορεί να εξασφαλίσει τον έλεγχο της μεταποίησης·  δ) αν είναι δυνατός ο προσδιορισμός των εμπορευμάτων εισαγωγής μέσα στα μεταποιημένα προϊόντα·  ε) αν το είδος ή η κατάσταση των εμπορευμάτων κατά τη στιγμή της θέσης τους υπό το καθεστώς δεν μπορεί να αποκατασταθεί οικονομικά μετά τη μεταποίηση·  στ) αν η προσφυγή στο καθεστώς αυτό δεν μπορεί να συνεπάγεται την εκτροπή των αποτελεσμάτων των κανόνων που αφορούν την καταγωγή και τους ποσοτικούς περιορισμούς που εφαρμόζονται στα εισαγόμενα εμπορεύματα·  ζ) στην περίπτωση που πληρούνται οι αναγκαίες προϋποθέσεις ώστε το καθεστώς αυτό να μπορεί να συμβάλει στη δημιουργία ή τη διατήρηση μιας δραστηριότητας μεταποίησης εμπορευμάτων μέσα στην Κοινότητα, χωρίς να θίγονται τα ουσιώδη συμφέροντα των κοινοτικών παραγωγών παρόμοιων εμπορευμάτων.  Άρθρο 5  1. Στην άδεια καθορίζονται οι όροι υπό τους οποίους χρησιμοποιείται το καθεστώς.  2. Ο κάτοχος της άδειας υποχρεούται να ανακοινώνει στην τελωνειακή αρχή κάθε στοιχείο που προέκυψε μετά την έκδοση της άδειας αυτής το οποίο ενδέχεται να έχει επίπτωση στη διατήρηση της άδειας ή στο περιεχόμενό της.  3. Όταν μεταβληθούν οι συνθήκες βάσει των οποίων εκδόθηκε η άδεια, η τελωνειακή αρχή τροποποιεί ανάλογα το περιεχόμενο της άδειας αυτής.  Άρθρο 6  Οι περιπτώσεις στις οποίες η άδεια ανακαλείται ή πρέπει να θεωρηθεί άκυρη ρυθμίζονται σύμφωνα με τη διαδικασία που προβλέπεται στο άρθρο 28 παράγραφοι 2 και 3 της οδηγίας 69/73/ΕΟΚ.  Άρθρο 7  Η υπαγωγή των εμπορευμάτων στο καθεστώς μπορεί να εξαρτάται από την παροχή εγγύησης προκειμένου να εξασφαλισθεί η εξόφληση της τελωνειακής οφειλής η οποία θα μπορούσε να γεννηθεί για τα εμπορεύματα αυτά.  Άρθρο 8  1. Η τελωνειακή αρχή μπορεί να επιτρέπει στον κάτοχο της άδειας να αναθέτει σε τρίτο να εκτελεί για λογαριασμό του τη μεταποίηση.  2. Ο κάτοχος της άδειας και, ενδεχομένως, ο τρίτος που εκτελεί τη μεταποίηση για λογαριασμό του κατόχου είναι υποχρεωμένοι να δέχονται όλα τα μέτρα επίβλεψης ή ελέγχου που καθορίζει η τελωνειακή αρχή.  ΤΙΤΛΟΣ ΙΙΙ  Λειτουργία του καθεστώτος  Άρθρο 9  Οι όροι υπό τους οποίους τα προϊόντα τίθενται υπό το καθεστώς καθορίζονται σύμφωνα με τη διαδικασία που προβλέπεται στο άρθρο 28 παράγραφοι 2 και 3 της οδηγίας 69/73/ΕΟΚ.  Άρθρο 10  Το καθεστώς εξοφλείται όταν τα μεταποιημένα προϊόντα ή τα αρχικά εμπορεύματα:  α) τεθούν σε ελεύθερη κυκλοφορία·  β) εξαχθούν από το τελωνειακό έδαφος της Κοινότητας·  γ) τεθούν σε ελευθέρα ζώνη ή υπό άλλο τελωνειακό καθεστώς ή και πάλι υπό το καθεστώς της μεταποίησης υπό τελωνειακό έλεγχο·  δ) καταστραφούν υπό τον έλεγχο της τελωνειακής αρχής, υπό την προϋπόθεση ότι τα απορρίμματα και τα κατάλοιπα που προκύπτουν από την καταστροφή αυτή δύνανται να λάβουν ένα από τους άλλους προορισμούς που προβλέπονται στο παρόν άρθρο·  ε) εγκαταλειφθούν υπέρ του δημοσίου, αν η εθνική νομοθεσία προβλέπει τη δυνατότητα αυτή,  εφόσον έχουν τηρηθεί όλοι οι όροι για τη χρησιμοποίηση του καθεστώτος.  Άρθρο 11  Όταν τα προϊόντα που μεταποιήθηκαν σύμφωνα με τους όρους που προβλέπονται στην άδεια τίθενται σε ελεύθερη κυκλοφορία, οι εισαγωγικοί δασμοί εισπράττονται σύμφωνα με τα ποσοστά ή τα ποσά που εφαρμόζονται για τα προϊόντα αυτά και που ισχύουν κατά την ημερομηνία αποδοχής της διασάφησης για τη θέση τους σε ελεύθερη κυκλοφορία. Αυτή η ημερομηνία πρέπει να ληφθεί υπόψη και για τον καθορισμό των άλλων στοιχείων φορολόγησης των προϊόντων αυτών.  Ωστόσο:  - όταν τα εμπορεύματα εισαγωγής πληρούσαν τους όρους για να υπαχθούν κατά την εισαγωγή τους σε ένα προτιμησιακό καθεστώς, τα μεταποιημένα προϊόντα μπορούν επίσης να υπαχθούν στο προτιμησιακό αυτό καθεστώς, εφόσον αυτό το προτιμησιακό καθεστώς υπάρχει για τα προϊόντα αυτά,  - όταν τα απορρίμματα και τα κατάλοιπα που προκύπτουν από εργασίες μεταποίησης δεν έχουν πλέον αξία, δεν πρέπει να εισπραχθεί εισαγωγικός δασμός.  Άρθρο 12  Σε περίπτωση παραίτησης από το καθεστώς, καθώς και στην περίπτωση που γεννάται τελωνειακή οφειλή για ένα αρχικό εμπόρευμα ή ένα μεταποιημένο προϊόν, εκτός από την περίπτωση που το προϊόν αυτό τίθεται σε ελεύθερη κυκλοφορία, το ποσό των εισαγωγικών δασμών προσδιορίζεται, με βάση τα στοιχεία φορολόγησης που αφορούν στα εισαγόμενα εμπορεύματα κατά τη στιγμή της αποδοχής της διασάφησης για τη θέση των εμπορευμάτων υπό το καθεστώς.  ΤΙΤΛΟΣ ΙV  Τελικές διατάξεις  Άρθρο 13  1. Για να εξασφαλιστεί ορθή και ενιαία εφαρμογή του άρθρου 4 σημείο ζ), τα κράτη μέλη ανακοινώνουν στην Επιτροπή, εφόσον το μέγεθος των εργασιών στο οικονομικό επίπεδο δικαιολογεί την ανακοίνωση αυτή, τα πραγματικά στοιχεία τα οποία οδήγησαν την τελωνειακή αρχή:  α) να εκδώσει άδειες μεταποίησης υπό τελωνειακό έλεγχο·  β) να απορρίψει αιτήσεις για τις άδειες αυτές.  2. Οι συνθήκες υπό τις οποίες πραγματοποιούνται οι ανακοινώσεις που αναφέρονται στην παράγραφο 1 και υπό τις οποίες η επιτροπή του άρθρου 14 εξετάζει τις ανακοινώσεις αυτές, καθορίζονται σύμφωνα με τη διαδικασία του άρθρου 28 παράγραφοι 2 και 3 της οδηγίας 69/73/ΕΟΚ.  Άρθρο 14  Η επιτροπή που συστάθηκε με την οδηγία 69/73/ΕΟΚ μπορεί να εξετάζει κάθε θέμα σχετικά με την εφαρμογή του παρόντος κανονισμού το οποίο τίθεται από τον Πρόεδρό της, είτε με δική του πρωτοβουλία, είτε μετά από αίτηση αντιπροσώπου κράτους μέλους.  Άρθρο 15  Οι αναγκαίες διατάξεις για την εφαρμογή του παρόντος κανονισμού, εκτός από το άρθρο 1, το άρθρο 2 παράγραφοι 1 και 2, και τα άρθρα 7, 12 και 14 θεσπίζονται σύμφωνα με τη διαδικασία που ορίζεται στο άρθρο 28 παράγραφοι 2 και 3 της οδηγίας 69/73/ΕΟΚ.  Άρθρο 16  Ο παρών κανονισμός αρχίζει να ισχύει την 1η Ιανουαρίου 1984.  Εφαρμόζεται από την 1η Ιανουαρίου 1985. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 26 Σεπτεμβρίου 1983.  Για το Συμβούλιο  Ο Πρόεδρος  Κ. ΣΗΜΙΤΗΣ  (1) ΕΕ αριθ. C 37 της 4. 6. 1973, σ. 30.  (2) ΕΕ αριθ. C 69 της 28. 8. 1973, σ. 2.  (1) ΕΕ αριθ. L 58 της 8. 3. 1969, σ. 1.  (2) ΕΕ αριθ. L 59 της 5. 3. 1983, σ. 1.  ΠΑΡΑΡΤΗΜΑ  Κατάλογος που αναφέρεται στο άρθρο 2  1.2 //   //   // Στήλη Ι   // Στήλη ΙΙ   //   //   // Εμπορεύματα των οποίων επιτρέπεται  η μεταποίηση υπό τελωνειακό έλεγχο   // Μεταποίηση η οποία μπορεί να  πραγματοποιηθεί   //   //   // Εμπορεύματα κάθε είδους  // Μεταποίηση σε δείγματα που διατίθενται ως έχουν ή υπό μορφή συλλόγων  // Εμπορεύματα κάθε είδους  // Μετατροπή σε απορρίματα και κατάλοιπα ή καταστροφή  // Εμπορεύματα κάθε είδους  // Μετουσίωση  // Εμπορεύματα κάθε είδους  // Ανασύνθεση μέρους ή στοιχείων  // Εμπορεύματα κάθε είδους  // Αποχωρισμός ή/και καταστροφή των μερών που έχουν υποστεί ζημία  // Εμπορεύματα κάθε είδους  // Μεταποίηση με σκοπό την αποκατάσταση ζημιών  // Ακατέργαστα ή μη βιομηχανοποιημένα καπνά  // Μεταποίηση σε καπνά απομισχομένα ή μίσχους  // Μη βιομηχανοποιημένα καπνά, απορρίμματα καπνού και διάφορα προϊόντα του καπνού  // Μεταποίηση σε ομογενοποιημένα ή/και αναγεννημένα καπνά  //   //